text: Stormfloden ramte Flensborg hårdt
  05 januar 2017 kl. 20.58
  I Danmark gjorde stormfloden ikke så stor skade, som man kunne frygte. Men i Flensborg blev borgere overraskede, og det resulterede i store skade mange steder.
  Havnen burde være gearet til de store vandmængder. Faktisk helt op til to meter. Men selvom der ”kun” kom 179 centimeter vand mere end normalt, så blev mange butikker og restauranter ramt af stormfloden.
  - Vi har haft et meget slemt højvande. Alt blev oversvømmet, alt er blevet ødelagt, siger Sabine Ralfs, restauratør, Flensborg.
  I Flensborg var der blevet varslet vandstande 147 centimeter over det normale, men så nemt slap de ikke. Der kom nemlig 179 centimeter højere vandstand end normalt.
  Sabine Ralfs, restauratør, Flensborg: "Det er en katastrofe"
  - Vi plejer at sige, at to meter er den kritiske grænse, så det har ligget under det, selvom det har ligget højere end prognoserne, siger Simon Faber, overborgmester, Flensborg.
  Vandstanden kom bag på de restauranter, der ligger tæt på havnen.
  - Det var meget slemt. Det var det også for 10 år siden, men ikke så slemt som denne gang, siger Sabine Ralfs.
  - Det er en katastrofe, forsætter hun.
  